બીજી તરફ સિકંદરાબાદ ખાતે રમાયેલી ગૂ્રપ ‘ડી’ ની મેચમાં સૌરાષ્ટ્રે સર્વિસિસ સામે ૮ વિકેટે વિજય મેળવ્યો હતો. સર્વિસિસની ટીમ ૧૭૬માં ખખડી ગઇ હતી. સૌરાષ્ટ્રના બોલર ધર્મેન્દ્રસિંહ જાડેજાએ ૨૬ રનમાં ૪ વિકેટ ખેરવી હતી. આ લક્ષ્યાંકને સૌરાષ્ટ્રે ૨૧.૪ ઓવરમાં ૨ વિકેટે વટાવ્યું હતું. સૌરાષ્ટ્રના ઓપનર સમર્થ વ્યાસે ૧૨ બાઉન્ડ્રી-૮ સિક્સર સાથે ૧૧૪, ચેતેશ્વર પૂજારાએ ૩૯ બોલમાં અણનમ ૪૫ રન નોંધાવ્યા હતા. સૌરાષ્ટ્ર પાંચ મેચમાં ૧૨ પોઇન્ટ સાથે પોઇન્ટ ટેબલમાં ત્રીજા સ્થાને છે.